open-index/open-wikipedia-markdown huggingface dataset:
צלם

150px|שמאל|ממוזער|צלם מקצועי
[ממוזער|150px|צלם [אנגלים|אנגלי בסטודיו שלו, צילום אנונימי משנת 1850]]
**צלם** הוא אדם העוסק בצילום, כלומר יצירת תצלומים או קטעי וידאו באמצעות מצלמה.

הפעילות של הצלם יכולה לכלול גם את שירותי העזר הכרוכים בכך. כגון: פיתוח והדפסה של תצלומים, המרה מפורמט דיגיטלי ואליו, וכדומה.

## סוגי צלמים
עיסוקי משנה של צלמים הם:
* **[[צילום עיתונות]]**: צילום של אירועים אקטואליים, לשם פרסומם בעיתונות. צילום עיתונות נבדל מתחומים דומים במספר איכויות: תזמון – לתמונה יש משמעות נוספת לנוכח האירועים המפורסמים באותו הזמן. אובייקטיביות – התמונות מתארות את האירוע באופן מדויק והוגן הן בתוכן והן באווירה. נרטיב – התמונות מופיעות לצד אלמנטים חדשותיים אחרים שבונים אצל הקורא הקשרים על בסיס תרבותי.
* **[[צילום אירועים]]**: צלם המשכיר את שירותיו לצורך תיעוד אירועים פרטיים (צילום חתונות הוא סוג של צילום מסוג זה) כגון בריתות, מסיבות, אירועים של חברות, ועוד
* **[[צילום טבע|צלם טבע]]**: צלם המצלם נופים, בעלי חיים וצמחים הנמצאים בטבע.
* **[[צילום פורטרט|צילום פורטרטים]]**: צלם המתמחה בצילום בני אדם ובדיוקנאות.
* **צילום משפחה**: צילום המתמקד במשפחה ונושאים קשורים כמון הריון, לידה, ילדים וכו׳.
* **צילום אופנה**: צילומי דוגמנות שבדרך כלל שמים דגש על פרטי לבוש ותכשיטים, אך לעיתים קרובות גם על הדוגמנית עצמה.
* **צילום אמנותי**
* **[[צילום מלחמה]]**: צילום העוסק בתיעוד עימותים חמושים ואורח החיים באזורי קרבות, וכן פעילות שוטפת של הצבא.
* **[[צילום אוויר]]**: צילום המבוצע באמצעות מצלמה המוצבת במטוס, או באמצעי תעופתי אחר.
** **[[צילום תעופה]]**: צילום תעופה וכלי טיס, לרוב בהקשר של תעופה צבאית.
* **צילום [[קולנוע]] ו[[טלוויזיה]]**
* **[[צילום חתונות]]**: צילום העוסק בכל פעילויות הצילום הקשורות בחתונה. דבר זה יכלול לרוב תצלומים של בני הזוג ביום החתונה, צילום קבלת הפנים, הטקס עצמו ועוד.
* **[[צילום מזון]]**: צילום מאכלים למטרות מסחריות עבור שימוש בפרסומות, אריזות, מתכונים וספרי בישול.
* **[[צילום תת-מימי]]**: צילום הנעשה מתחת לפני המים. בדרך כלל מבצעים צילום תת-מימי תוך כדי צלילה, אך ניתן לעשות זאת גם תוך כדי שחייה, שנורקלינג (Snorkeling) או צלילה חופשית.
* צלם תרבויות: צלם המתמחה בצילום תרבויות שונות בעולם תוך חקירת האנשים והמנהגים של התרבות המצולמת.

## הכשרת צלמים
הכשרת צלמים נעשית בדרך כלל במסגרת לימודי תעודה, שבישראל נערכים במכללות ומרכזי הכשרה. קיימים קורסים בזרמי הצילום השונים, וכן קורסים לצילום וידאו, עיבוד תמונה וכדומה. חלק מן הקורסים מוכרים על ידי משרד העבודה ובוגריהם מקבלים תעודת מקצוע ותעודת גמר מטעם משרד העבודה, כגון קורס צילום סטילס ועיבוד תמונה. במשרד העבודה עורכים גם השתלמויות כגון קורס צילום דיגיטלי. בישראל נערכים גם מסלולים לתואר ראשון בצילום, במסגרת מסלול לימודי הוראת הצילום לתואר B.Ed.FA. במקרים אחרים, כגון בבצלאל, מוענק תואר בוגר באמנות B.F.A, בוגר באמנות בצילום.

## קישורים חיצוניים

* 
## הערות שוליים

*
קטגוריה:מקצועות האמנות
קטגוריה:מקצועות המדיה
קטגוריה:צילום
ז'אק אדמר

**ז'אק סלומון אָדָמָר** (בצרפתית: **Jacques Salomon Hadamard**; 8 בדצמבר 1865 – 17 באוקטובר 1963), מתמטיקאי יהודי-צרפתי, בין המתמטיקאים הבודדים במאה ה-20 שתחום עבודתם הקיף את מרבית ענפי המתמטיקה.

## קורות חיים
אדמר נולד בוורסאי בשנת 1865. את השכלתו רכש בפריז וכבר בשלב מוקדם של חינוכו הפגין מצוינות וכושר למידה. בשנת 1884 החל לפרסם מחקרים מדעיים. בשנת 1893 מונה למשרת פרופסור למתמטיקה בעיר בורדו, ובשנת 1896 עבר לאוניברסיטת סורבון בפריז. באותה שנה פרסם, במקביל לוואלה פוסן, את ההוכחה הראשונה למשפט המספרים הראשוניים, ההישג המדעי החשוב ביותר שלו. בשנת 1909 החל ללמד באקול פוליטקניק בעיר, משרה שהחזיק עד שנת 1937. במהלך שנים אלה, בשנת 1912 התקבל כחבר באקדמיה למדעים הצרפתית.

פרשת דרייפוס הייתה בעלת השפעה רבה על אדמר, והוא היה אחד מהלוחמים העיקריים להוכחת חפותו של אלפרד דרייפוס (שהיה קרוב של אשתו של אדמר). הפרשה גיבשה את השקפותיו על העם היהודי ומקומו בין העמים.

אדמר היה פעיל בתנועת למען אחווה בין העמים, והיה חבר כבוד בהנהלת האוניברסיטה העברית, חברות שבתוקפה גם ביקר בארץ ישראל. בזמן עלייתו של הנאציזם בגרמניה הגיש אדמר עזרה וסיוע למדענים יהודים ולא יהודים רבים שנמלטו מגרמניה הנאצית.

לאחר כיבוש צרפת על ידי הנאצים, ברח אדמר יחד עם משפחתו לארצות הברית, שם שהה במהלך מלחמת העולם השנייה, עבר לבריטניה, למשך שנה, ומשם חזר לצרפת לאחר סיומה של המלחמה. ב-1950, כשפנה לבקש ויזה לקונגרס המתמטי שנערך באותה שנה בקיימברידג', סירב משרד החוץ האמריקאי לבקשה, משום שאדמר נחשד בקומוניזם. רק לחץ כבד מצד אנרי קרטן, שהיה אז נשיא החברה המתמטית הצרפתית, סייע להפוך את ההחלטה.

מחקרו המדעי של אדמר היה רחב ורב-היקף, וכלל בין השאר את תחילתו של המחקר המודרני בטורי חזקות, הוכחת משפט המספרים הראשוניים, חקר הגאומטריה, ההידרודינמיקה, האנליזה המתמטית ועוד.

אדמר מת בשנת 1963 בגיל 98 (פוסן, שותפו להוכחת משפט המספרים הראשוניים, מת בשנת 1962, בגיל 96).

## קישורים חיצוניים

* 
* 
* 

## הערות שוליים

קטגוריה:מתמטיקאים יהודים צרפתים
קטגוריה:סגל קולז' דה פראנס
קטגוריה:סגל אוניברסיטת פריז
קטגוריה:יהודים חברי האקדמיה הצרפתית למדעים
קטגוריה:בוגרי אקול נורמל סופרייר
קטגוריה:סגל אקול פוליטקניק
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:יהודים זוכי מדליית הזהב של CNRS
קטגוריה:צרפתים שנולדו ב-1865
קטגוריה:צרפתים שנפטרו ב-1963
אטומבי

**אטומבי** הוא כפר במחוז קובט מערב בצפון-מערב קונגו. רוב תושביו עוסקים בציד ביער המקומי למחייתם.

ב-2006 אטומבי הייתה המקור של ארבע התפרצויות של נגיף האבולה, נראה שהנגיף התפשט מחדש בגלל ציידים מקומיים, שאכלו את בשרן של חיות שנמצאו מתות ביער. ב-2003, 120 אנשים מתו בהתפרצות. התפרצות שאירעה במאי 2005 הובילה לבידוד הכפר.

קטגוריה:הרפובליקה של קונגו: יישובים
Kid A

***Kid A*** הוא אלבום האולפן הרביעי של להקת הרוק הבריטית רדיוהד אשר הוקלט בין 1999 לבין 2000. האלבום נכנס היישר למקום הראשון במצעד המכירות האמריקאי, על אף סירוב הלהקה לשחרר סינגל רשמי מהאלבום לפני יציאתו. אך דווקא תוכנו של האלבום הוא האספקט הכי מפתיע שלו, במיוחד לאלו שציפו לאלבום המשך ל-*[[OK Computer]]*, שהצליח בצורה יוצאת דופן. במקום זאת, האלבום נטה יותר לצליל אלקטרוני ושילב בתוכו כלי נגינה מגוונים בשילוב אפקטים של תכנות ועריכה ממוחשבת.

האלבום, שיצא לאור לחנויות בשנת 2000, היה שונה לגמרי מקודמו: רובו הורכב משירים אלקטרוניים וקצביים, בניגוד לאלבומם הקודם שרובו הורכב משירי רוק מלודיים. בעקבות שניותו במחלוקת, האלבום התקבל באמביוולנטיות בקרב הקהל: מעריצים רבים של הלהקה סלדו מהצליל האלקטרוני המאפיין אותו, בעוד שאחרים ורוב מבקרי המוזיקה הופתעו לטובה מהתפנית החדה והמרעננת שעברה הלהקה (שניגנה עד אז בעיקר רוק אלטרנטיבי ששילב בתוכו השפעות אלקטרוניות מינוריות). האלבום נמכר היטב ונכנס היישר למקום הראשון במצעדי המכירות בארצות הברית והתברג במקומות גבוהים גם בשאר העולם.

ב-2004, האלבום דורג כמקום 67 ברשימת 500 האלבומים הגדולים בכל הזמנים של מגזין *הרולינג סטון*. ב-2020 המגזין הוציא רשימה מעודכנת בה הפעם דורג במקום ה-20.

בשנת 2009, במצעד הרשמי של האלבומים הגדולים של העשור הנערך על ידי מגזין הרולינג סטון, האלבום הגיע למקום הראשון.

ברשימת 200 האלבומים הגדולים של שנות האלפיים שערך אתר האינטרנט פיצ'פורק, שוב הגיע האלבום למקום הראשון.

ב-2025 המגזין רולינג סטון דירג את האלבום במקום ה-2 ברשימת "250 האלבומים הגדולים של המאה ה-21 עד כה". מגזין Spin כלל את האלבום במקום ה-33 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2015.

## רשימת השירים באלבום

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי רדיוהד
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון בניו זילנד
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:אלבומי חברת פרלופון
קטגוריה:אלבומי חברת קפיטול רקורדס
אהמט נג'דט סזר

**אהמט נג'דט סזר** (בטורקית: **Ahmet Necdet Sezer**; נולד ב-13 בספטמבר 1941) הוא משפטן טורקי שכיהן בעבר כשופט בית המשפט לחוקה וכנשיא טורקיה העשירי.

## ביוגרפיה
סזר נולד באפיונקראהיסר וסיים את לימודיו התיכוניים בעיר ב-1958. הוא הוסמך במשפטים בפקולטה למשפטים באוניברסיטת אנקרה ב-1962, והחל את הקריירה שלו כשופט באנקרה. סזר כיהן כמשקיף בבית המשפט העליון לערעורים באנקרה.

ב-1978 קיבל תואר LL.M במשפט אזרחי מטעם אוניברסיטת אנקרה.

ב-7 במרץ 1983 נבחר לתפקיד שופט בבית המשפט העליון לערעורים, לאחר שזכה להמלצתם של שלושה מחברי ועדת התכנון של בית המשפט העליון. ב-1988 נבחר לתפקיד חבר בית המשפט לחוקה של טורקיה על ידי הוועדה, וב-6 בינואר 1998 נבחר לשופט העליון של בית המשפט לחוקה.

בשנת 2000 בחרה בו האספה הלאומית הגדולה של טורקיה לנשיאהּ העשירי של טורקיה במקום סוליימאן דמירל, אשר כיהן בתפקיד במשך שבע שנים. סזר נכנס לתפקידו ב-16 במאי 2000 וסיימו ב-16 במאי 2007. לאחר מכן שימש בתפקיד עד לבחירתו של עבדוללה גול לנשיא האחד-עשר של טורקיה, ב-28 באוגוסט 2007.

סזר ידוע כתומך בחילון טורקיה ובכניסת טורקיה לאיחוד האירופי בהתאם להשקפת הממשלה. מאז כניסתו לתפקיד היו מקרים שבהם הביע השקפה החולקת על זו של ראש הממשלה, רג'פ טאיפ ארדואן.

## קישורים חיצוניים

* אהמט נג'דט סזר באתר נשיאי טורקיה

קטגוריה:נשיאי טורקיה
קטגוריה:בוגרי אוניברסיטת אנקרה
קטגוריה:טורקים שנולדו ב-1941
שוטטות

**שוטטות** היא הליכה באפס מעשה וללא תכלית.

בישראל קבע סעיף 216(א)(5) לחוק העונשין, שמקורו בפקודת החוק הפלילי, 1936, עונש חצי שנה מאסר על מי שנמצא "משוטט בחצרים או בקרבתם או בדרך או בכביש או בסביבתם, או במקום ציבורי, והכל בזמן ובנסיבות שיש בהם כדי להסיק שהוא נמצא שם למטרה אסורה או פסולה". בשנים 2010–2019 נפתחו 84 תיקים בהם שוטטות הייתה עבירה יחידה, וב-42 מקרים נעצרו אנשים בגין עבירה זו.

סעיף זה בוטל בנובמבר 2024, ביוזמתו של חבר הכנסת משה סולומון. דברי ההסבר להצעת החוק לביטול הסעיף נימקו:

לשוטטות פן נוסף שקשור לתנועת ההאטה, המקדמת האטה בקצב החיים בעולם המערבי כשינוי תרבותי רצוי.

## קישורים חיצוניים

* 
* 

## הערות שוליים

קטגוריה:חוק העונשין
קטגוריה:הליכה
קטגוריה:הפרות סדר
דני ליבגוט

**דני ליבגוט** (נולד ב-18 ביוני 1971) הוא שחקן כדוריד ישראלי ששיחק בתפקיד פיבוט וכיום מאמן קבוצת הנוער של א.כ. נס ציונה.

## קריירה
ליבגוט נולד בריגה, שבברית המועצות (כיום לטביה) ועלה לישראל בגיל שמונה. הוא החל את דרכו כשחקן כדוריד בבית הספר לכדוריד של הפועל ראשון לציון.

בהמשך שיחק במחלקות הנוער של האגודה ובנבחרת בית הספר עמית עמל, במסגרתה זכה פעמיים באליפות המדינה והשתתף עם בית הספר באליפות העולם בשוודיה בשנת 1988. בשנים 1988–1989 שיחק במקביל לקבוצת הנוער של המועדון גם בקבוצת הבוגרים והיה שותף לזכייה בשני גביעים ואליפות אחת.

בשנת 1990 הושאל ליבגוט לעונה אחת לאגודת א.כ. נס ציונה ולאחר מכן לארבע עונות באגודת מכבי רחובות במהלכן זכה פעם אחת בתואר מלך השערים של הליגה. בשנת 1995 חזר דני לקבוצת הפועל ראשון לציון ושיחק בה במשך שבע שנים.
בין הישגיו הבולטים בשנים אלו נמנות שש זכיות באליפות המדינה, חמש זכיות בגביע מדינה, מעל 40 משחקים בגביע אירופה, שלוש השתתפויות **בליגת האלופות האירופית** ובהן העפלה אחת לרבע הגמר (כולל ניצחונות על קבוצות העל האירופאיות קיל ולשקו). בשנת 2003 עבר לקבוצת א.כ. נס ציונה ושיחק בה במשך שלוש עונות יחד עם אחיו טולי ליבגוט, המשחק כשוער. בשנים אלו הקבוצה העפילה פעמיים לחצי גמר הפלייאוף ופעם אחת לגמר גביע המדינה.

בשנת 2005 עבר (ביחד עם אחיו טולי) לשחק בקבוצת מ.כ. חולון (קריית שרת בעבר) למשך ארבע עונות. בתקופה זו העפילה הקבוצה פעמיים לפלייאוף העליון של הליגה.

שיחק גם במדי נבחרת ישראל בכדוריד והיה שותף להישג ההיסטורי של העפלה לאליפות אירופה בשוודיה בשנת 2002. ביוני 2009 התקיים טקס פרידה של הנבחרת מליבגוט במשחק נגד נבחרת גרמניה.

ליבגוט שיחק לרוב בחולצה מספר 13 (פרט לנבחרת ישראל שבה שיחק עם המספר 20).

בשנת 2008 סיים ליבגוט בהצלחה את לימודיו בקורס מאמני כדוריד של מכון וינגייט.

דני מונה למאמן קבוצת מכבי קריית שרת חולון לעונת 2009/2010. בעונת 2013\2014 נבחר למאמן העונה כאשר הגיע עם קבוצתו מ.כ חולון למקום השישי בליגה עם ניצחונות רבים. בעונת 2014\2015 התפטר מקבוצת מ.כ חולון כאשר הייתה בתחתית.

ובעונת 2015\2016 מונה למאמן הנוער של הפועל ראשון לציון, עמה זכה באליפות.

בשנת 2020ֶ עבר ליבגוט לאמן את קבוצת הנוער של א.ס. רמת השרון. בשנת 2022 החל לאמן את קבוצת הנוער של מועדון הכדוריד א.כ. נס ציונה.

דני ליבגוט נשוי לעדי ואב לשלושה בנים.

## קישורים חיצוניים
* 

קטגוריה:שחקני כדוריד ישראלים
קטגוריה:מאמני כדוריד ישראלים
קטגוריה:ראשון לציון: ספורטאים
קטגוריה:בוגרי תיכון עמית עמל (ראשון לציון)
קטגוריה:ישראלים ילידי ברית המועצות
קטגוריה:ישראלים שנולדו ב-1971
בנק קופת עם

**בנק קופת עם** היה בנק קואופרטיבי בתקופת היישוב, ולאחר מכן במדינת ישראל.

## היסטוריה
הבנק נוסד בשנת 1918 בשם "הבנק הקואופרטיבי קופת עם א"י". לימים הפך ל"בנק קופת עם לישראל בע"מ". בניין הבנק שנבנה ברחוב אחד העם 13 בתל אביב נחשב כבניין היסטורי בסגנון הבינלאומי אותו תכנן יצחק רפופורט. ב-1932 כבר היה קיים סניף בחיפה. הסניף בירושלים עבר בשנת 1934 לבניין סנסור. בשנת 1935 מימן את הקמת "שיכון עממי" בתל אביב.

בשנת 1938 הפך מקואופרטיב לחברה בע"מ.

בשנת 1956, התמזג עם "אוצר סוחרי תל אביב". בשנת 1966, קבוצת משקיעים, שכללה בין השאר את: לודוויג יסלזון, טיבור רוזנבאום, "האחים דנקנר" בהם משה דנקנר ועובד בן עמי, רכשה 50% ממניות הבנק. עובד בן עמי מונה ליושב ראש הדירקטוריון.

הבנק הפסיק לפעול כבנק עצמאי בשנת 1976, לאחר שנרכש על ידי בנק לאומי, לבנק היו אז 17 סניפים ברחבי הארץ.

## ראו גם
*פסק דין הנדלס נגד קופת עם

## לקריאה נוספת
* מרדכי נאור, **האנשים שברק"ע - סיפורו של בנק "קופת עם"**, הוצאת מלוא.

## קישורים חיצוניים
* דוגמה לתעודה מניה
* 

## הערות שוליים

קטגוריה:קצרמר המנדט הבריטי
קופת עם
קופת עם
קטגוריה:חברות ביישוב
קטגוריה:קואופרטיבים
קטגוריה:תל אביב-יפו: בנייני משרדים
קטגוריה:רחוב אחד העם
קטגוריה:תל אביב-יפו: בנקים
קטגוריה:ישראל: חברות שהוקמו ב-1918
ארוונה

ממוזער|348x348 פיקסלים|דוד המלך רוכש את הר המוריה, ציור מאת ויליאם הול

**אֲרַוְנָה** (נכתב גם ארונה, ארניה, אָרְנָן, וכן האורנה) הוא דמות מקראית המופיעה בספר שמואל ובספר דברי הימים והוא מכונה מלך. ארוונה נזכר במקרא כמי שממנו קנה דוד המלך את מקום המקדש בהר המוריה, ושימש אותו עד אז כגורן.

בשני המקורות מסופרים סיפורים דומים עם הבדלים ניכרים. לפי מדדים של כתיב, תחביר, סגנון והשקפת עולם ניתן להניח שהמקור בשמואל ב' מוקדם יותר.
## הסיפור

### על פי שמואל ב'
בספר שמואל מסופר שגד מסר לדוד צו אלוהי להקים מזבח בגורן ארונה היבוסי: "וַיָּבֹא גָד אֶל דָּוִד בַּיּוֹם הַהוּא וַיֹּאמֶר לוֹ עֲלֵה הָקֵם לַיהוָה מִזְבֵּחַ בְּגֹרֶן ארניה [אֲרַוְנָה] הַיְבֻסִי" ()

הסיבה לצו הייתה המגפה שהכתה בעם והפילה חללים רבים. ארונה יצא לקראת דוד, והשתחווה לו. דוד ביקש לקנות מארונה את הגורן כדי לבנות מזבח, אך ארונה ביקש לתיתו חינם. דוד התעקש לשלם על הגורן, בדומה לסיפור של אברהם עם עפרון החתי, ושלם חמישים שקלי כסף. דוד הקים מזבח, העלה עולות ושלמים וכתוצאה מכך המגפה נעצרה ("ויעתר ה' לארץ ותעצר המגפה מעל ישראל").

### על פי דברי הימים
לפי דברי הימים א', כשבא דוד לגורן היה ארונה דש חיטים, וארבעת בניו מתחבאים. דוד שילם שש מאות שקלי זהב, העלה עולות ושלמים ואלוהים ענהו "באש מן השמים על מזבח העולה".

הגורן שאותו קנה דוד מארונה הוא הר הבית.

## מקור השם אֲרַוְנָה

בשמואל ב' () נכתב היבוסי "האורנה" (ונקרא "הארונה"). בהמשך () נאמר על ארונה: "הכל נתן ארונה המלך למלך". חוקרי תנ"ך רבים הסבירו שמדובר בטעויות העתקה בטקסט המסורה. יש שהציעו שהכינוי 'מלך' לארונה אינו אלא שיבוש וצריך להיות במקומו 'יבוסי', ואילו ה' הידיעה בפסוק ט"ז מיותרת. מאידך, ישנם שלושה פרטים תומכים זה בזה בתוך הסיפורים, ופרטים חיצוניים התומכים בהם, והם מחזקים את האפשרות שהטקסטים אמינים מבחינה היסטורית. שלושת הפרטים הפנימיים הם:
# 'הא' הידיעה בפסוק ט"ז: "האורנה היבסי".
# "ארונה המלך" בפסוק כ"ג.
# בשפה החתית/חורית משמעות השם "ארוונה", או "אורנה", או כצורותיו האחרות - היא מושל או מלך.

מקום ארונה היא ירושלים. המושג מקום ארונה חוזר ומופיע כמה פעמים בספר חנוך ב' (הסלאבי) כמקום בו נברא אדם הראשון, שם נקבר הבל, ושם חי מלכי-צדק הכהן הראשון. (חנוך א'). התרגום לעברית הוא על פי אברהם כהנא.

במקומות אחרים במקרא הוא נקרא "ארנן היבוסי". יש שהציעו כי ארוונה הוא שמו החורי ואילו ארנן הוא הצורה השמית שבו הוא כונה, כאשר ארנן הוא שם שמי מהשורש רנ"ן.

## קישורים חיצוניים

## הערות שוליים

קטגוריה:מלכי הגויים בתנ"ך
קטגוריה:כנען: אישים בתנ"ך
קטגוריה:עיר דוד
קורמורניים

**קורמורניים** (שם מדעי: Phalacrocoracidae) היא משפחת עופות מים מסדרת הסולתאים ובעבר השתייכו לשקנאים. הקורמורניים כוללים 38 מינים. הצעות אחדות למיון המשפחה הועלו, בהן מובחנים מאחד עד שלושה סוגים. הקורמורנים מעדיפים חופים על פני אוקיינוסים, וחלקם אף התיישב במקווי מים יבשתיים. הם נמצאים בכל העולם, למעט באיים במרכז האוקיינוס השקט.
## מאפיינים
המאפיין המבדיל את הקורמורניים מהשקנאים הוא קרום שחייה בין אצבעות הרגלים. נוצותיהם של מרבית הקורמורנים כהות, ובייחוד של אלה החיים בחצי הכדור הצפוני. עם זאת, מספר מינים מחצי הכדור הדרומי הם בעלי נוצות לבנות ושחורות, ומינים מעטים הם בעלי נוצות צבעוניות. למינים רבים יש אזורים צבעוניים על עור הפנים, שצבעם לרוב כחול בהיר, כתום, אדום או צהוב, ובאופן טיפוסי אלה הופכים לבהירים יותר בתקופת הרבייה. מקורם של הקורמורנים ארוך ומעוקם בחדות בסופו.

כל הקורמורנים הם אוכלי דגים, צלופחים ואפילו נחשי מים. את טרפם הם משיגים על ידי צלילה. לעיתים מבצעים קפיצה מקושתת, כנראה כדי לקבל תנופה בצלילה. מתחת למים הם מתקדמים באמצעות "חתירה" ברגליהם.
במחקר שנעזר במדי עומק התגלה, כי הקורמורנים יכולים להגיע עד עומק של 45 מטרים מתחת לפני המים.

אחרי ציד הדגים, הקורמורנים מגיעים לחוף, ונצפים באופן קבוע פורשים את כנפיהם כלפי השמש. מטרת ההתנהגות הזו היא כנראה ייבוש כנפיהם. נוצותיהם חדירות למים, תכונה לא אופיינית לעופות מים. עובדה זו מסייעת להם לצלול במהירות, שכן הנוצות אינן אוצרות בחובן בועות אוויר.

הקורמורנים הם מקננים טריטוריאליים, ובונים את קניהם בעצים, באיים קטנים וסלעיים או בצוקים. הביצים הן בגוון כחול. לרוב, קיים מחזור הטלה אחד בלבד בכל שנה. הגוזלים מואכלים בדרך של הקאת מזון מהזפק. מקורם עמוק, מה שקושר אותם לשקנאים.

המין קורמורן גדול חורף מצוי בישראל. מלבדו מצויים בישראל גם המינים קורמורן גמדי וקורמורן ימי.

## מיון
פעם כל הקורמורנים היו שויכו לסוג Phalacrocorax, אך בעקבות בדיקות הוחלט לאחרונה להגדיר 3 סוגים שונים, כלהלן:
* משפחת **קורמורניים** (*Phalacrocoracidae*)
** סוג קורמורן (*Phalacrocorax*) - בו 21 מינים
** סוג קורמורן קטן (*Microcarbo*) - בו 5 מינים
** סוג קורמורן כחול-עין (*Leucocarbo*) - בו 8-14 מינים

## קישורים חיצוניים

## גלריה

קובץ:Socotra Cormorant.jpg|קורמורן סוקוטרה 
קובץ:Double-crested Cormorant Morro Rock 2.jpg|קורמורן מצויץ
קובץ:Little Black Cormorant Perching.JPG|קורמורן קטן שחור
קובץ:Cape Cormorant RWD1.jpg|קורמורן הכף
קובץ:Magellanic Cormorant chick asking for food (5525332414).jpg|קורמורן מגלני
קובץ:Little Cormorant by N.A. Nazeer.jpg|קורמורן ג'אווה
קובץ:Flightless Cormorant (Phalacrocorax harrisi) -Galapagos 2006.jpg|קורמורן גלאפגוס
קובץ:Flickr - Rainbirder - Long-tailed Cormorant (Phalacrocorax africanus).jpg|קורמורן קנים


קטגוריה:בעלי חיים שתוארו ב-1850
קטגוריה:טקסונים שתוארו בידי לודוויג רייכנבאך
*
משפחת סולובייצ'יק

**משפחת סולובייצ'יק** (בכתב עברי דייקני: **משפחת סוֹלֹוְצִּ'יק**) היא שושלת רבנים לויים מפורסמת ששימשה ברבנות העיר בריסק שלשה דורות ברציפות, ובניה נמנו בין גדולי ומנהיגי היהדות בדורם. משמעות שם המשפחה הוא חזן, ומורה על תפקיד קדום של משפחה זו ב'.
משפחה זו נקראת על שם השתייכותם ויחוסם להלויים המשוררים בבית הבחירה שכן **סוֹלֹוְצִּ'יק** הוא תרגום מיידיש לחזן ומשורר ששר שירת **סולו**. על שם עיר רבנותם השושלת מכונה לעיתים **בית בריסק**. השושלת התחילה ברבי יוסף דוב סולובייצ'יק, בנו רבי חיים, ובנו של רבי חיים - רבי יצחק זאב. בנוסף לשלושה רבנים נודעים אלה בין שורות המשפחה נמנו רבנים מפורסמים שהשפיעו מתורתם ודעותיהם על בני דורם ואף לדורות.

## בני השושלת
אבי משפחת סולובייצ'יק היה רבי יצחק בן רבי יוסף סג"ל סולובייצ'יק אשר היגר מבריסק לאחד מפרברי קובנה. בנו משה ונכדו רבי יוסף היו מחשובי העיר ורבניה, רבי יוסף נשא את רלקה בתו של רבי חיים מוולוז'ין אשר הייתה גם אחיינית של רבי זלמן מוולוז'ין, מזיווג זה נולדו שני ילדים, יצחק זאב אשר היה אביו של הבית הלוי אשר ממנה יצאה שושלת בריסק, הבן השני היה אליהו צבי סולובייצ'יק.
*הרב יוסף דוב הלוי סולובייצ'יק (בית הלוי) - ראש ישיבת וולוז'ין ורבה של סלוצק ובריסק, ומחבר השו"ת "בית הלוי"
** הרב שמחה סולובייצ'יק - רבה של מאהליב, בנו של הרב יוסף דוב
*** הרב יוסף דוב סולובייצ'יק, בנו של הרב שמחה
**** הרב יצחק סולובייצ'יק - ראש ישיבה בירושלים
** הרב חיים סולובייצ'יק - ראש ישיבת וולוז'ין ורבה של בריסק, אבי "שיטת בריסק" בלימוד ההלכה, ומחבר ספר "חידושי רבינו חיים הלוי על הרמב"ם", בנו של הרב יוסף דוב
*** הרב יצחק זאב סולובייצ'יק - רבה של בריסק ואחר כך בירושלים, מחבר ספר "חידושי מרן רי"ז הלוי על הרמב"ם", בנו של הרב חיים
**** הרב יוסף דוב הלוי סולובייצ'יק (ירושלים) - ראש ישיבת בריסק בירושלים, בנו של הרב יצחק זאב
***** הרב אברהם יהושע סולובייצ'יק ראש ישיבת בריסק, בנו של הרב יוסף דוב
**** הרב רפאל סולובייצ'יק, בנו של הרב יצחק זאב
**** הרב משולם דוד הלוי סולובייצ'יק, בנו של הרב יצחק זאב
*****הרב יצחק זאב סולובייצ'יק בנו של הרב משולם דוד
**** הרב מאיר סולובייצ'יק, בנו של הרב יצחק זאב
*** הרב משה סולובייצ'יק (ישיבה יוניברסיטי) - ראש ישיבה בישיבת רבינו יצחק אלחנן, בנו של הרב חיים
**** הרב אהרן סולובייצ'יק - ראש ישיבת בריסק בשיקגו, בנו של הרב משה
**** הרב יוסף דוב הלוי סולובייצ'יק (בוסטון) - ממנהיגיה הרוחניים של היהדות אורתודוקסית-מודרנית בארצות הברית, בנו של הרב משה
***** פרופסור חיים סולובייצ'יק (היסטוריון) - פרופסור לתולדות עם ישראל בישיבה אוניברסיטה ובאוניברסיטה העברית, בנו של הרב יוסף דוב מבוסטון
*** הרב ישראל גרשון סולובייצ'יק - בנו הבכור של הרב חיים
**** הרב משה סולובייצ'יק (ציריך) - תלמיד חכם וראש ישיבה בציריך, בנו של הרב ישראל גרשון 
**** הרב ברוך סולובייצ'יק, ראש ישיבת תורת זאב בבית שמש. בנו של הרב משה סולובייצ'יק (ציריך). 

*אליהו צבי סולובייצ'יק מחבר פירוש על הרמב"ם וספר קול קורא
** בנו, ר' שמחה הלוי סולובייצ'יק, המכונה גם ר' שמחה לונדינר (על שם לונדון, מקום מושבו)
*** זלמן יוסף סולובייצ'יק - רוקח ואיש ציבור, מאנשי היישוב הישן בירושלים, בנו של ר' שמחה

## אילן היוחסין של המשפחה

*
סולובייצ'יק
סולובייצ'יק

## הערות שוליים
ג'וזפה מציני

**ג'וזפה מאציני** (באיטלקית: **Giuseppe Mazzini**; 22 ביוני 1805 - 10 במרץ 1872) היה פטריוט, פילוסוף ופוליטיקאי איטלקי. הוגה דעות בולט של הרעיון הלאומי ומנהיג התנועה לאיחוד איטליה. בשל פעילותו נאלץ לחיות שנים רבות בגלות − בצרפת, שווייץ ואנגליה. מטרת פעילותו הייתה לאחד את מדינות איטליה ולהקים בה רפובליקה.

## ביוגרפיה
מאציני למד משפטים והוסמך כעורך דין, אך לא עסק במקצוע לאורך זמן. כבר בגיל צעיר פנה לפעילות מדינית, מתוך שאיפתו לשחרר את איטליה מעולה של אוסטריה. באותה תקופה הייתה איטליה מחולקת למספר מדינות קטנות וחלשות, והוא ביקש לאחדן תחת מסגרת של ממשלה מרכזית רפובליקנית.

בשנת 1820 הצטרף לקרבונארי, תנועה מחתרתית שפעלה לאיחוד איטליה. פעילותו הפוליטית הביאה להגלייתו מן המדינה, והוא חי שנים רבות בגלות, בין היתר בצרפת, בשווייץ ובאנגליה. בשנת 1830 היה עד למהפכת יולי בצרפת, אשר השפעתה עוררה בו השראה. בעקבות אכזבתו מן הקרבונארי, שלדעתו לא פעלו בנחישות מספקת להשגת יעדיהם, הקים בשנת 1831 תנועה מהפכנית בשם "איטליה הצעירה", שמטרתה הייתה איחוד איטליה במסגרת רפובליקנית. במסגרת פעילות זו תכנן, יחד עם אנשי התנועה, ניסיונות מרד בפיימונטה וניסיונות לערער את שלטון בית סבויה, אך אלה נכשלו.

במהפכות אביב העמים בשנת 1848 היה מאציני מן הדמויות הבולטות במחנה הרפובליקני. לאחר כישלון ההתקוממויות, בין היתר בשל היעדר תמיכה מספקת מצד המעצמות האירופיות, פעל להשגת סיוע מדיני לתהליך איחוד איטליה. מאמציו השתלבו בהמשך בתהליכים המדיניים שהובילו לשיתוף פעולה בין נפוליאון השלישי לבין ויטוריו אמנואלה השני, מלך פיימונטה-סרדיניה.

בשנותיו האחרונות פעל לקידום עקרון הפרדת הדת מן המדינה באיטליה. הוא נפטר ב-10 במרץ 1872 בפיזה, בבית משפחת רוסלי, קרוביו של קרלו רוסלי, תחת שם בדוי – ג'וזף בראון (Joseph Brown). בהלווייתו בג'נובה השתתפו למעלה מ־100,000 איש.

## תפיסתו הלאומית
מציני תרם להתפתחות הגדרת הלאומיות. לתפיסתו, הלאום מהווה אמצעי למימוש עצמי של הפרט. הוא ראה בגבולות בין הלאומים תופעה טבעית-דתית, ומסעות כיבוש מעבר לגבולות אלו נוגדים את רצון האל. מציני דיבר על הלאום כמעין משפחה בעלת קשר דם, שלה ערכים, שפה, מטרות משותפות, ואף תפקיד מוגדר בהתפתחות ההיסטורית האנושית. אומה, לפי מציני, היא אהבת המולדת. הוא דיבר על הקשר בין האדם לבין האדמה עליה הוא נמצא, המכוננת את זהותו. הוא תקף את תפיסת ה"לאומיות הבדלנית" לפיה עם רואה את עצמו כלאום, אך שולל מעם אחר את זכותו לשייכות ללאום.

לתפיסתו הייתה השפעה על תנועות לאומיות רבות, כולל הוגים בתנועה הציונית ובניהם זאב ז'בוטינסקי.

## קישורים חיצוניים

* 
* 
* 
* 

## הערות שוליים

קטגוריה:מהפכנים איטלקים
קטגוריה:פוליטיקאים איטלקים
קטגוריה:איטלקים חברי הבונים החופשיים
קטגוריה:אביב העמים: אישים
קטגוריה:מונצחים בשלט כחול של ארגון המורשת האנגלית
קטגוריה:איטלקים שנולדו במאה ה-19
קטגוריה:איטלקים שנפטרו ב-1872
מרוץ כלבים

[250px|ממוזער|שמאל|כלבי [גרייהאונד במרוץ]]
ממוזער|שמאל|250px|כלב גרייהאונד במרוץ
[שמאל|ממוזער|250px|כלבי [ויפט במרוץ]]
**מרוץ כלבים** הוא תחרות ספורטיבית בין כלבים, בדרך כלל מגזע גרייהאונד, הנערכת לרוב לצורך הימורים או גיוס תרומות.

מועדון המרוצים הראשון נוסד באנגליה בשנת 1776, ובמהרה נוסדו עוד רבים כמותו. בתקופה זו נהגו לשסות את הכלבים בארנבת כדי לעודד אותם לרוץ. רק לאחר 100 שנה, ב-1876, הוחלפה הארנבת האמיתית בארנבת מכנית שנוסעת במהירות על מסילה/מעקה, ושיטת המרוץ השתנתה לשיטה כפי שהיא מוכרת כיום. כיום מרוצי כלבים פופולריים בעיקר באנגליה ובארצות הברית.

הכלב המפורסם ביותר מתחום המרוצים, ובעל הערך הכספי הגבוה ביותר, היה הכלב "אינדיאן ג'ון", שנמכר בסכום של 72,000 דולר.

לצד הפופולריות הרבה של מרוצי הכלבים, ישנו צד אחר שגורם לביקורת רבה בחוגים שונים בציבור הרחב – הימורים שמתקיימים במהלך המרוץ.

כלבים רבים, שסיימו את תפקידם ככלבי מרוץ, נשארים ללא בתים. קיימות מספר עמותות, שהוקמו במיוחד לשם כך, העוסקות במציאת בתים מאמצים לכלבים ש"פרשו לגמלאות".

## מרוצי כלבים בישראל

החוג הישראלי לכלבי רוח עורך אימוני שדה מדי חודש לחברי החוג, בהם משתתפים כלבי ויפט וסלוקי בעיקר.

## ראו גם
* אג'יליטי (כלבנות)
* כלבי רוח

## קישורים חיצוניים

* אתר בינלאומי לכלבי גרייהאונד
* הפדרציה העולמית לכלבי מרוץ מגזע גרייהאונד
* מרוצים של החוג הישראלי לכלבי רוח, באתר החוג

קטגוריה:ערכים שבהם תבנית בריטניקה אינה מתאימה
קטגוריה:ספורט כלבים
כלבים
יעקב לויצקי

**יעקב לויצקי** (**Levitzki**; 17 באוגוסט 1904 – 25 בפברואר 1956) היה מתמטיקאי ישראלי, חתן פרס ישראל למדעים מדויקים, ומחלוצי המחקר המתמטי בישראל.

## קורות חיים
לויצקי נולד בחרסון שברוסיה (כיום באוקראינה) ב-1904 לאלכסנדר הלוי לויצקי ולאטיל בת עוזר חיים קוטלרוב, ועלה לארץ ישראל בשנת 1912. את לימודיו התיכוניים החל לויצקי בבית הספר של חברת "עזרה", ובעקבות מלחמת השפות עבר לגימנסיה הרצליה.

לאחר סיום לימודיו בגימנסיה הרצליה נסע לאוניברסיטת גטינגן שבגרמניה, שם סיים את עבודת הדוקטורט במתמטיקה בהנחייתה של אמי נתר.

לאחר מכן הרצה ולימד מתמטיקה באוניברסיטת קיל ובירושלים. באוגוסט 1930 יצא ללימודים באוניברסיטת ייל, הודות למלגת הצטיינות שקיבל מקרן סטרלינג לאחר שנתיים חזר לארץ ישראל והצטרף לסגל המכון למתמטיקה באוניברסיטה העברית בירושלים. בשנת 1945 הוא הועלה לדרגת מרצה. במהלך השנים התקדם בדרגות במכון ואף שימש יושב הראש שלו למשך זמן מה.

לויצקי ידוע בתרומתו המשמעותית למחקר באלגברה מודרנית. יחד עם צ'ארלס הופקינס הוא הוכיח את משפט הופקינס-לויצקי, הקובע כי כל חוג ארטיני שמאלי הוא גם נתרי שמאלי. ב-1950 גילה עם תלמידו שמשון עמיצור את הזהויות הסטנדרטיות של אלגברות המטריצות. משפט עמיצור-לויצקי, שהוא אחת התוצאות הראשונות  בתאוריה של חוגים עם זהויות, זכה מיד להערכה רבה, שבשלה קיבלו לויצקי ועמיצור את פרס ישראל למדעים מדויקים לשנת 1953.

בנו, פרופ' אלכסנדר לויצקי, לימים חתן פרס ישראל למדעי החיים, ייסד על שם הוריו יעקב ושרלוטה ("לוטה") את פרס לויצקי לחוקר ישראלי בתחום האלגברה.

## קישורים חיצוניים

*  (נקרולוג)
* 
* 

## הערות שוליים

קטגוריה:מתמטיקאים יהודים אוקראינים
קטגוריה:מתמטיקאים ישראלים
קטגוריה:מתמטיקאים ביישוב
קטגוריה:זוכי פרס ישראל למדעים מדויקים
קטגוריה:ראשוני האוניברסיטה העברית בירושלים
קטגוריה:אנשי העלייה השנייה
קטגוריה:סגל האוניברסיטה העברית בירושלים: מתמטיקה
קטגוריה:סגל אוניברסיטת ייל
קטגוריה:בוגרי גימנסיה הרצליה
קטגוריה:יהודים הקבורים בהר המנוחות
קטגוריה:בעלי תואר דוקטור מאוניברסיטת גטינגן
קטגוריה:סגל אוניברסיטת קיל
קטגוריה:זוכי פרס ישראל לשנת 1953
קטגוריה:ישראלים שנולדו ב-1904
קטגוריה:ישראלים שנפטרו ב-1956
Dissection

**Dissection** היא להקת בלאק-דת' מטאל מלודי שוודית שהוקמה ב-1989 על ידי הגיטריסט והזמר ג'ון נודויט (Jon Nödtveidt).

## היסטוריה
אלבומם הראשון של דייסקשן, *The Somberlain*, אשר הוקלט בחורף 1993 ויצא לאור בתחילת שנת 1994, זכה להצלחה מסחררת והגיע לראש מצעד המטאל בסקנדינביה.
בנובמבר 1994 חתמה הלהקה חוזה לאלבום אחד עם חברת Nuclear Blast ובספטמבר 1995 יצא לאור אלבומה השני של הלהקה *Storm of the Light's Bane*, שזכה להצלחה מסחררת לא פחות מהאלבום הראשון.

בין 1995 ל-1997 יצאה הלהקה לסיבוב הופעות עם הלהקות המטאל הקיצוניות המצליחות של אותה התקופה ביניהן At the Gates, Dimmu Borgir, In Flames, Cradle of filth ו-Morbid Angel.

ב-1997 התפרקה הלהקה עקב כניסתו של נודויט לכלא, לאחר שרצח הומוסקסואל. הלהקה חזרה לפעול לאחר שחרורו של הסולן מהכלא בסוף שנת 2004 עם הרכב חדש לגמרי (למעט נודויט).

מדינות רבות סירבו להכניס את הלהקה לתחומן עקב עברה הפלילי ואמנים רבים התנו את השתתפותם בפסטיבלים בכך שהלהקה לא תופיע איתם על אותה במה.

ב-30 באוקטובר 2004, הופיע דייסקשן לראשונה מזה 7 שנים באצטדיון שבסטוקהולם, לאחר ששינו את מקום ההופעה פעמיים על מנת שיהיה מקום לאנשים הרבים שביקשו להגיע ולצפות בהופעה המתוכננת.

בפברואר 2005 יצא לאור אלבומה האחרון של דייסקשן, והראשון מזה 11 שנה, *Reinkaos*. האלבום הכיל ליריקה המבוססת על העקרונות והאמונות של MLO , ארגון שטניסטי-תאיסטי אוקולטיסטי ומיזנתרופי, הדוגל ב"שטניזם אנטי-קוסמי" וב"כאוס-גנוסטיות", אשר נודויט היה חבר בו.

בתאריך 17.6 2006 אמורה הייתה הלהקה להופיע במועדון הבארבי בתל אביב.
לאחר שבעלי האולם ביטל את המופע, הועברה ההופעה למועדון הקומפורט 13, ת״א ולבסוף בוטלה עקב התאבדותו של ג’ון.
מפיק המופע בישראל, שוחח יום לפני עם הסולן ג’ון שהתנצל על הביטול ולבסוף טען שהוא יוצא לחופשה.

ב-16 באוגוסט 2006 התאבד נודויט בירייה בראשו במהלך טקס פולחני, כאשר הוא מוקף בטבעת נרות וכתביה של הכת בה היה חבר, MLO.

## אלבומים
200px|ממוזער|שמאל|ג'ון נודויט

## קישורים חיצוניים

* 

קטגוריה:להקות בלאק מטאל
קטגוריה:להקות דת' מטאל
קטגוריה:להקות שוודיות
קטגוריה:מחלוקות סביב טענות לתועבה במוזיקה
קטגוריה:להקות שהוקמו בשנת 1989
קטגוריה:להקות שהתפרקו בשנת 2006
ישיבת איילת השחר

**יְשִׁיבַת אַיֶּלֶת הַשַּׁחַר** ידועה גם כ**יְשִׁיבַת אֵילַת**, היא ישיבה גבוהה וישיבת הסדר באילת בראשות הרב יוסי רודריגז בעבר סמג"ד בחטיבת הצנחנים ובוגר ישיבת מרכז הרב.

הישיבה, מקבוצת הישיבות המכונות ישיבות הקו, הוקמה בשנת ה'תשנ"ז (1997) על ידי ישיבת מדברה כעדן. בישיבה לומדים כ-120 תלמידים.

הישיבה מחנכת לשירות בצה"ל, חלק מהתלמידים בה מתגייסים דרך המסלול של ישיבת ההסדר, וחלק מתגייסים לשירות מלא או להסדר מרכז.

## צוות הישיבה
הר"מים הם הרב יניב רזניק, הרב יחיאל בן גיגי, הרב אלישיב שטרנברג, הרב ליאור בנדט, הרב יוחאי קפלן והרב אריה רוטשילד.

הרב יעקב קובי סופר מגיע לשלושה ימים מדי שבוע מיום שני עד יום רביעי ומעביר בעיקר מערכות תורניות הנקראות בסלנג ובעגה הישיבתית חבורות ושיעורי אמונה. הרב אלי בזק והרב גולן סעדון מגיעים פעם בשבוע ומלמדים שיעורי אמונה גם הם, וכן גם הרב דניאל מילר - ראש ישיבת עטרת נחמיה, שהיה בעבר ראש כולל האברכים של הגרעין התורני במקום.

כמו כן לימדו בעבר בישיבה: הרב אסף שטראוס, הרב טוביה בלייכר (בנו של הרב משה בלייכר), הרב יעקב לנזר (כיום רב היישוב בני נצרים), הרב עמיאל נאומבורג (כיום ר"מ בישיבת נצר מטעי באריאל), הרב הלל רוטקוף (כיום ראש הישיבה הגבוהה בבני נצרים) הרב אסף בנית (כיום ראש הישיבה הגבוהה מור דרור בקצרין), הרב אליעזר מאיר ועוד.

## מבנה
באפריל 2018 הונחה אבן פינה לבית מדרש חדש לישיבה. בית המדרש נחנך ביוני 2025.

## מוסדות
בישיבה קיים גם בית הכנסת בשם בית כנסת שיח ישראל.

לקראת שנת הלימודים תשפ"ד תוכננה הקמת מדרשה לבנות בשיתוף הגרעין התורני אל עמי.

## קישורים חיצוניים
* 

## הערות שוליים

איילת השחר
איילת השחר
איילת השחר
איילת השחר
קטגוריה:אילת: חינוך
חונה שלביץ'

**חוֹנֶה סַאמוּילוֹביץ' שְלֶבִיץ**' (בליטאית: Šlėvičius Chone Samuilos, ברוסית: Шлевичус Хоне Самуилович ;1 בינואר 1915 - 11 בינואר 1958), יהודי ממוצא ליטאי, היה פעיל פוליטי קומוניסטי-ליטאי ועיתונאי.

## קורות חיים
שלביץ' נולד למשפחה יהודית ענייה מרובת-ילדים (היו לו שלושה אחים ושתי אחיות) בווילנה. ב־1918 עבר עם משפחתו לשאולאי. הוא למד בבית ספר של רשת אורט, במגמת נפחות. בשנת 1929, בגיל 14, הצטרף לתנועת-הנוער הקומוניסטית הליטאית המחתרתית (הקומוניזם היה מחוץ לחוק באותה תקופה בליטא). באוגוסט 1931 נאסר בשל פעילותו הקומוניסטית, ולפי חוקי ליטא דאז גזר עליו בית דין צבאי שמונה שנות עבודת פרך. הוא ריצה את עונשו בבית-הכלא לעבודות פרך בשאולאי, שם נדבק בשחפת. משנתפס בהפצת תעמולה קומוניסטית בין כותלי הכלא נשלח לצינוק, דבר שהחמיר את מצבו הבריאותו הרעוע בלאו-הכי. בתגובה, פתחה אוכלוסיית האסירים בשביתת רעב בדרישה להיטיב את תנאיו - שביתה שהביאה להוצאתו של שלביץ' מהצינוק. 

במרץ 1940 השתחרר מהכלא, והצטרף למפלגה הקומוניסטית הליטאית, עדיין במחתרת. עם סיפוח ליטא לברית המועצות נבחר כחבר מועצת המפלגה המקומית בשאולאי. לקראת סוף אותה שנה נשא לאישה את בוּניָה, אותה הכיר דרך פעילותם הקומוניסטית המשותפת בעודו בכלא. ב־1945 נולד בנם לָזָר.

עם תחילת הלחימה בין ברית המועצות לגרמניה הנאצית הייתה שאולאי 30 ק"מ מהחזית, ושלביץ' התפנה, כמו רבים אחרים, לרוסיה. בדצמבר 1941 התגייס מרצונו לצבא האדום, אף שלא היה מחויב לכך בשל מצבו הבריאותי, שכלל שחפת קלה וליקויי ראייה. הוא נשלח לדיוויזיית חיל רגלים ה־16, אגד ארטילרי ה־224, בתחילה שירת כקצין פוליטי, ולאחר מכן הועבר לתפקיד פיקודי, לחם בחזית המזרחית באזור מרכז רוסיה כחלק מכוחות נגד-טנקים. בשנת 1942 נפצע באופן קל יחסית - רסיס-פגז חדר לריאתו - אך לאחר מכן התדרדר מצב השחפת בה לקה. לאחר אשפוז ממושך, שוחרר מהצבא באוגוסט 1942. שלביץ' עבר לטשקנט בירת אוזבקיסטן, לשם התפנה חלק ממשפחתו עוד קודם לכן. בטשקנט החל לעבוד בבית יתומים בו חיו ועבדו רק יוצאי ליטא, רובם יהודים. 

בשנת 1944, עם שחרור ליטא מידי הגרמנים, חזר לווילנה בירת ליטא, והחל לעבוד בעיתונות המקומית. בתחילה, הועסק ברשות הטלגרף הליטאית (ELTA, המקבילה המקומית לסוכנות "רויטרס"), ומאוחר יותר כעורך בעיתון "טֶסָה" (*Tiesa* - מקבילתה הליטאית של פראבדה הרוסית). בשנים 1950–1953 מונה לממלא מקום העורך הראשי של העיתון המקומי בקובנה. בפועל, שימש כעורך ראשי, אך כיהודי לא יכול היה לקבל את התואר הרשמי. בשנת 1953 חזר לווילנה, וכיהן כממלא-מקום מנהל רשות הטלגרף הליטאית. בשל אופיו הטוטליטרי של השלטון באותה תקופה, ריכז שלביץ' שליטה רבה בידיו בכל הנוגע לתפוצת המידע בליטא. למרות משרתו הרמה, סירב למותרות להן זכו בדרך-כלל בכירי המפלגה בברית המועצות, וחי בדלות בה חיו המוני העם, נאמן לראייתו הקומוניסטית. לאורך הקריירה שלו כעורך התמיד ופרסם כתבות פרי עטו.

לקראת סוף שנת 1956 התפטר מתפקיד זה בשל בריאותו הלקויה, וב־11 בינואר 1958 נפטר ממחלת השחפת. שלביץ' היה אידיאליסט קומוניסטי כל ימי חייו, ולכן, בשנותיו האחרונות, התאכזב מרות כשראה את פרצופה האמיתי של המפלגה הקומוניסטית, שלא היה בינה לבין קומוניזם דבר, להבנתו.

קטגוריה:עורכי עיתונים יהודים ליטאים
קטגוריה:פוליטיקאים יהודים ליטאים
קטגוריה:יהודים אנשי הצבא האדום במלחמת העולם השנייה
קטגוריה:עיתונאים יהודים ליטאים
קטגוריה:פובליציסטים יהודים ליטאים
קטגוריה:חולי שחפת
קטגוריה:ילידי 1915

קטגוריה:נפטרים ב-1958
אתחול אמצעי לאחסון נתונים

**אתחול** (או **פרמוט**, מלשון format) הוא תהליך הכנת אמצעי לאחסון נתונים מסוים (כגון דיסקט, דיסק קשיח או זיכרון הבזק) או מחיצה לשימוש. בפעולה זו כותב המחשב את מערכת הקבצים שנבחרה לתוך אמצעי האחסון. במקרים רבים האתחול משמש למחיקת מערכת הפעלה קיימת, או את כל הנתונים אשר קיימים באותו הכונן. למעשה, האתחול אינו דריסה של המידע שבתוך המחיצה או התקן האחסון, אלא מחיקה של מערכת הקבצים הכוללת את רישום הקבצים שבה. מסיבה זו, במקרים רבים ניתן להשתמש בכלים מתקדמים על מנת לשחזר חלקים מהנתונים בכונן שעבר אתחול, כל זמן שלא נכתבו על ההתקן או המחיצה נתונים אחרים.

קיימות מספר דרכים לפקוד על המחשב לבצע אתחול. חלקם דרך ה-BIOS או דרך פקודה פשוטה ב-DOS. תחת מערכת חלונות ניתן לבצע אתחול דרך חלון שורת הפקודה, דרך מאפייני הכונן (אם המחיצה אינה מחיצת מערכת) או בעזרת דיסק התקנה של חלונות.

אתחול אפשרי גם דרך תקליטון אשר הוכן מראש, הכולל מערכת הפעלה אשר נטענת בעליית המחשב ומכילה כלי אתחול. לדיסקים אלו מוכנסים לרוב גם כלים ועזרים שונים המסייעים בשחזור מערכת הפעלה הקודמת, או מסייעים בהתקנה של מערכת הפעלה חדשה.

## אתחול ברמה נמוכה
**אתחול ברמה נמוכה** (אנגלית: Low level formatting) הוא השלב האחרון בתהליך ההכנה הפיזי של אמצעי לאחסון נתונים דיגיטלי (בעיקר דיסק קשיח) והפיכתו לכשיר לקליטת נתונים לוגיים. 

בשונה מאתחול רגיל הרושם את מערכת הקבצים הלוגית על ההתקן (דבר המאפשר להתקן לתקשר עם מערכת ההפעלה), הרי שאתחול ברמה נמוכה נעשה בדרך כלל עוד במפעל, ומטרתו היא רישום של ארבעת מאפייני הכתובת הפיזית: מקטעים, צילינדרים, ומסלולים על פני החומר המגנטי.

הדיסקים הקשיחים הראשונים שיוצרו על ידי חברת IBM דרשו ביצוע אתחול ברמה נמוכה על ידי משתמש הקצה. ערכות שבבי BIOS מסוימות הכילו אופציה לביצוע אתחול ברמה נמוכה עד לראשית שנות ה-90. בדיסקים קשיחים רבים הייתה קיימת פקודה מובנית (50h) בערכת השבבים שלהם, שניתנה לביצוע מתוך מערכת ההפעלה הלוגית. בדיסקים קשיחים חדשים יותר, אופציה זו אינה נתמכת, אך קיימת אפשרות לביצוע אתחול ברמה נמוכה על ידי תוכנות מיוחדות, דבר הנעשה במעבדות מחשבים כאמצעי לתיקון סקטורים פגומים שאינם פגומים פיזית.

מחיקת החומר הכתוב מהדיסק הקשיח במהלך ביצוע אתחול ברמה נמוכה היא בלתי הפיכה ואינה ניתנת לשחזור. כאשר מגיעים לאתחל, צריך לוודא שישנו אחסן אתחול מתאים שמשם מגדירים את האתחול, ויש באפשרות האתחול לא רק להתחיל מההתחלה אלא אפילו רק לתקן את מערכת הקבצים ולהשלים את הקבצים הפגומים. 

קטגוריה:התקני אחסון נתונים
הברית הישנה

**הברית הישנה** הוא החלק הראשון של כתבי הקודש הנוצריים. חלק זה כולל את כל ספרי התנ"ך (אם כי בסדר מעט שונה מהמקובל ביהדות) – ובכנסיות האורתודוקסיות והקתוליות – מכלילים גם חלקים מתוך הספרים החיצוניים. מבחר הספרים וסדרם בברית הישנה מתבסס במידה רבה על תרגום השבעים.

הכינוי "הברית הישנה" מבוסס על התפיסה הנוצרית שעל-פיה הברית בין הבתרים שאלוהים כרת עם אברהם שלמה וממשיכה ב"ברית חדשה" המתגלמת בישו, ובה עוסקים ספרי "הברית החדשה". הנצרות רואה ב"ברית הישנה" מבוא ל"ברית החדשה", והם מוצאים בספרי "הברית הישנה" בשורות ונבואות על בואו הצפוי של המשיח, שמקצתן מוכרות גם על ידי הרבנים היהודים כנבואות על המשיח אך הם לא מפרשים אותן באותה צורה (ראו: פרה פיגורציה). הראשון שידוע שהשתמש במונח "ברית ישנה" היה הבישוף מליטון מסרדיס במאה השנייה.

ישנם הבדלים גם בתוכן של פסוקים בחלק מהספרים, בעיקר בנביאים האחרונים.
ישנם הבדלים בין סידור הספרים בברית הישנה בין עדות נוצריות שונות. אחד ההבדלים העיקריים הוא ההתייחסות לספרים החיצוניים. בעוד הקתולים והאורתודוקסים משלבים את הספרים החיצוניים בין ספרי התנ"ך בלא הבחנה ביניהם, הפרוטסטנטים נוהגים לכלול אותם בקובץ נפרד המכונה "אפוקריפה" (גניזה).

לכתבי הקודש הנוצריים אין כיום שפה רשמית, וכל נוצרי רשאי לקרוא אותם בתרגום לשפתו. בעבר, כתגובה לרפורמציה, נהגו הקתולים לראות בתרגום הוולגטה של הירונימוס לשפה הלטינית נוסח רשמי של כתבי הקודש. הירונימוס תרגם את "הברית הישנה" מן השפות המקוריות: עברית, ארמית ויוונית (בהתאם לשפת הספר המקורי). יש גם נוסחים נוצריים של "הברית הישנה" המבוססים על תרגום השבעים. לנוסחים הנוצריים של "הברית הישנה" יש חשיבות רבה בחקר המקרא, ובפרט בחקר הספרים החיצוניים, שרובם צונזרו במסורת הרבנית ולא נכללו בתנ"ך.

להלן רשימת ספרי הברית הישנה על-פי הסדרים הקתוליים, האורתודוקסיים והפרוטסטנטים והשוואתם לספרים הקיימים בתנ"ך:
[שמאל|ממוזער|200px|[קליגרפיה לטינית של הברית הישנה מ-1407. קטע מ]]

## ראו גם

* המקרא (התנ"ך) – כחלק מדת היהדות ואילך
* הברית החדשה – כחלק מדת הנצרות ואילך
* כתבי קודש – בכל דתות העולם
* הביבליה – התייחסות דו-משמעית או מקיפה, הן לברית הישנה והן לברית החדשה

## קישורים חיצוניים

* 

## הערות שוליים

*
*
פרשת בחוקותי

[260px|ממוזער|[מתנות כהונה]]
פרשת **בְּחֻקֹּתַי** (בכתיב מלא: **בחוקותיי**) היא הפרשה העשירית והאחרונה בספר ויקרא. לפי החלוקה לפרקים, היא מתחילה ב ומסתיימת בסוף הספר, .

בשנים שאינן מעוברות קוראים בדרך כלל את פרשת בחוקותי ביחד עם פרשת בהר.

בשבת פרשת בחוקותי מסיימים את קריאת התורה של ספר ויקרא, ונוהגים לקרוא בסיומו "חזק חזק ונתחזק". בהתאם לתקנת עזרא הסופר, פרשת בחוקותי, שבה ברכות וקללות, נקראת לפני חג השבועות, כדי לרמוז לכך ש"תכלה שנה וקללותיה" (שבועות נחשב כראש השנה לעניין פירות האילן). בפועל, נוהגים שלא לקרוא את הקללות סמוך לשבועות ממש, אלא להפסיק ביניהם בפרשת במדבר, ולכן לרוב קוראים את הפרשה בשבת שלפני יום ירושלים.

## תוכן הפרשה
את עיקר הפרשה תופס פירוט הברכות והקללות, חלק המכונה גם "פרשת התוכחה". זהו תיאור השכר והעונש שיהיו לבני ישראל אם ישמרו את מצוות התורה או אם לא ישמרו אותן. הברכות קצרות יחסית, ואילו הקללות מפורטות מאוד ומתוארות באופן מדורג ההולך ומחמיר עד העונש החמור ביותר – הגלות, המיועדת לאפשר לארץ ישראל להשלים את שנות השמיטה שלא קוימו כראוי על ידי העם. הקללות מסתיימות בנימה אופטימית – .

בהמשך הפרשה מובאת פרשת ערכין ובה קובץ הלכות בעניין הערכה כספית של נדבה שאדם נודב לבית המקדש, והלכות הנוגעות לפדיון או המרה של קודשים כמו מעשר, הקדש, בכור, מעשר בהמה ושדה שהוקדשה.

## מנהגי הקריאה
כשקוראים את הפרשה בשבת, נוהגים שעולה אחד קורא את כל הקללות, משום שאם יפסיקו באמצע קריאתם ויקראו לאדם אחר לעלות לתורה, ייווצר רושם שהם עשו את ההפסקה משום שלא רצו לשמוע את תוכחתו של הקב"ה. בתלמוד ובמדרש לומד רבי חייא בר גמדא דין זה באסמכתא, מן הפסוק:  – אל תעשה קוצים קוצים. בתלמוד מובאים לכך שני טעמים נוספים; הראשון, מאחר שהעולה לתורה מברך לפני הקריאה ואחריה, והקב"ה לא רוצה להתברך בשעה שבניו "מתקללים" בצרות. רבי יהושע דסכנין לומד דין זה מן הפסוק . הטעם השני הוא שהקריאה בתורה צריכה להתחיל ולסיים בדבר טוב, ובאמצע קריאת הקללות דבר זה לא אפשרי. יש נוהגים שבעל הקורא עולה בעלייה זו, כדי שלא יראה שמקלל כביכול את העולה שלצידו.

## תאריכי הקריאה
השבת בה קוראים את פרשת בחוקותי יכולה לחול בשבעה תאריכים שונים.

יחד עם פרשת בהר:
*שנת השא ושנת זחא – כ"ו באייר
*שנת זשג ושנת בחג – כ"ד באייר
*שנת בשה ושנת גכה – כ"ב באייר
בנפרד:
*שנת החא – י"ט באייר
*שנת השג – י"ז באייר
*שנת זחג – כ"ד באייר
*שנת זשה ושנת בחה – כ"ב באייר
*שנת בשז ושנת גכז – כ' באייר בארץ ישראל, כ"ז באייר בחוץ לארץ
תלוי:
*שנת הכז – כ"ז באייר, נפרדת בארץ ישראל, ומחוברת ובחוץ לארץ

## הפטרה
האשכנזים והספרדים מפטירים בספר ירמיהו, מ עד . הנביא ירמיהו מברך את הבוטחים בה' ומקלל את שאינם בוטחים בו.

התימנים מפטירים ב, וכן נוהגים האיטלקים אלא שמסיימים ב, וכן נהגו בק"ק פוזנא. בהפטרה זו מנבא יחזקאל על השיבה מן הגלות.

בנוסח רומניא הפטירו  עד .

## קישורים חיצוניים

*Eli Ducker, The Haftarot for Behar and Behukkotai
**שונות**
*פרשת בהר ובחוקותי מחוברות בשתי שנים רצופות (תשפ"א), באתר הוצאת לוח - הלוח העברי

## הערות שוליים

*
בחוקותי
קטגוריה:קללות ביהדות
תורת הסגנון

**תורת הסגנון** הבלשנית עוסקת בבחירה שעושה הכותב המספר או הדובר בין מבעים חלופיים שווי תוכן ושווים ברמת הדקדוקיות שלהם.

תורת הסגנון עוסקת בדרך-כלל בתיאור גוון לשוני, כגון משלבים (registers), שהם תת-לשונות תלויי נסיבות ולא תלויי משתמש. היא אינה עוסקת בתיאור לשון כללית המשותפת לכל הדוברים/הכותבים ולכל הנסיבות שבהן היא מתממשת.
בתורת הסגנון בודק הבלשן תכונות לשון ממגוון ענפי הלשון ואף מתחומים פארא-לשוניים: פונטיקה, פונולוגיה, מורפולוגיה, מילון, תחביר, סמנטיקה, שיח, כתיב, פיסוק ועוד.

## קישורים חיצוניים
* 
* 

קטגוריה:בלשנות
קטגוריה:עיצוב גרפי
מארק ויוויאן פואה

**מארק ויוויאן פואֶה** (צרפתית: **Marc-Vivien Foé**; 1 במאי 1975, יאונדה, קמרון - 26 ביוני 2003, ליון, צרפת) היה כדורגלן קמרוני.

## קריירה
פואה החל לשחק כדורגל במועדון קאנון יונד הקמרוני. את הופעת הבכורה בנבחרת הלאומית ערך בגיל 18, מול מקסיקו. שנה לאחר מכן הופיע במדי נבחרתו במסגרת במונדיאל 1994 שנערך בארצות הברית. פואה שיחק בכל שלושת משחקי הנבחרת בטורניר.

בשנת 1996 עבר פואה לקבוצת לאנס הצרפתית בה שיחק במשך 4 עונות. פואה ביסס את מקומו בהרכב באופן מיידי והיה ממצטייני הקבוצה בעונת ב- בה זכתה הקבוצה באליפות. קבוצות רבות הביעו בו עניין, אך בשלהי עונה זו נפצע פואה ושבר את רגלו. פציעה קשה זו גרמה לו להחמיץ את מונדיאל 1998 בצרפת.

לאחר שהחלים מן הפציעה ושיחק מספר משחקים עם לאנס, נרכש פואה על ידי וסטהאם יונייטד תמורת 4 מיליון פאונד. פואה שיחק 25 משחקים במדי הקבוצה וכבש שער אחד, אך לא תפס מקום קבע בהרכב. בשנת 2000 זכה עם נבחרת קמרון בגביע אפריקה השלישי בתולדותיה.

בתום עונת 1999 עבר פואה לאולימפיק ליון, תמורת 6 מיליון פאונד, בשורותיה חזר להציג יכולת גבוהה. ליון סיימה בעונה הראשונה עם פואה במקום השני, ואחריה, בעונת , זכתה באליפות צרפת. בינואר 2002 הופיע במדי נבחרתו במסגרת טורניר גביע אפריקה לאומות שנערך במאלי. פואה בלט במדי נבחרתו בטורניר, וכבש את השער השלישי בחצי הגמר – מול נבחרת מאלי. בגמר ניצחה קמרון את נבחרת סנגל בדו-קרב פנדלים וזכתה בגביע. במונדיאל 2002 לא העפילה קמרון לשלב השני, אך פואה שיחק בכל אחד משלושת משחקי נבחרתו.

בתחילת עונת  הושאל פואה לשנה למנצ'סטר סיטי, לאחר חיזורים ממושכים על ידי מאמן הקבוצה קווין קיגן אשר היה מעוניין לרכוש את השחקן, אך בגלל דרישות גבוהות מצד ליון שהחזיקה בכרטיס השחקן, הוא הושאל בתמורה לחצי מיליון פאונד. במנצ'סטר סיטי סייע פואה לקבוצה לבסס את מקומה בפרמייר ליג. פואה כבש בסיטי 9 שערים, והפך לאחד השחקנים האהודים ביותר בקבוצה. שערו האחרון של פואה במדי הקבוצה, הוא השער האחרון שנכבש באצטדיון ה"מיין רואד".

פואה היה שותף להופעתה של נבחרת קמרון במסגרת גביע הקונפדרציות 2003. ב-26 ביוני, בדקה ה-72 של משחק חצי גמר הטורניר בין קמרון לקולומביה, במצב של 1:0 לטובת קמרון, התמוטט פואה על כר הדשא לאחר שלקה בליבו. פואה פונה מהמגרש כשהוא מחוסר הכרה. משם הועבר למרכז הרפואי באצטדיון, שם תוך כדי טיפול הפסיק לנשום, ולאחר כ-45 דקות של ניסיונות החייאה, נאלצו הרופאים לקבוע את מותו. משחק חצי הגמר המקביל בטורניר בין צרפת לטורקיה, נפתח לאחר דקת דומיה לזכרו.

## קישורים חיצוניים

* אתר השחקן

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני קאנון יאונדה
קטגוריה:כדורגלני לאנס
קטגוריה:כדורגלני וסטהאם יונייטד
קטגוריה:כדורגלני אולימפיק ליון
קטגוריה:כדורגלני מנצ'סטר סיטי
קטגוריה:כדורגלנים שמתו בזמן פעילות
קטגוריה:כדורגלני נבחרת קמרון
קטגוריה:כדורגלני מונדיאל 1994
קטגוריה:כדורגלני גביע אפריקה לאומות 1996
קטגוריה:כדורגלני גביע אפריקה לאומות 1998
קטגוריה:כדורגלני גביע אפריקה לאומות 2000
קטגוריה:כדורגלני גביע הקונפדרציות 2001
קטגוריה:כדורגלני גביע אפריקה לאומות 2002
קטגוריה:כדורגלני מונדיאל 2002
קטגוריה:כדורגלני גביע הקונפדרציות 2003
קטגוריה:קמרונים שנולדו ב-1975
קטגוריה:נפטרים ב-2003
סרבנד

**סרבנד** או **סרבנדה** הוא ריקוד ממוצא ספרדי.

בתקופת הרנסאנס הוא נחשב לגס ומחוספס מדי בצורתו המקורית לחברה האירופאית וכדי שיאומץ אליה היה צריך לעבור שינוי, להתאים את עצמו לתרבות האירופאית. למשל, במקור הטמפו של ריקוד זה היה מהיר אך לאחר מכן הפך לאחד הריקודים האיטיים בסוויטה. לאחר ה"עידון" שעבר הריקוד התפשט במהירות ונהיה פופולרי במהרה בעיקר בחצרות האצולה באירופה. הסרבנד הוא ריקוד בעל טמפו איטי בעל משקל משולש. ישנו דגש על הפעמה השנייה ולעיתים קרובות ניתן למצוא בה אפוג'טורות או שינויים מפתיעים בהרמוניה. המלודיה בסרבנד זורמת בשלוה בצלילים ארוכים ומעוטרים ובנימת-מה של אצילות וחשיבות. הריקוד מתחיל ללא קדמה.

הסרבנד הוא אחד הריקודים בסוויטה בסגנון הבארוק, ומהווה לרוב הפרק ה"מהורהר" שבה כמו גם דרמטי, בשל המפעם האיטי ושינויי "מצב הרוח" על ידי הניסוח ההרמוני הייחודי לו.

במאה ה-19 ובמאה ה-20 חזרו מלחינים לחבר בסוגה זו כחלק ביצירותיהם השונות, לעיתים במסגרת מה שמכונה נאו קלאסיקה.

## קישורים חיצוניים

* 
* 

קטגוריה:מבנים מוזיקליים
קטגוריה:מחול
קטגוריה:כוריאוגרפיה
קטגוריה:צורות מוזיקליות
קטגוריה:ריקודים משולבים במוזיקה הקלאסית
ג'יג

ה**גִ'יג** (בצרפתית: **gigue**) הוא ריקוד בארוקי נמרץ שמקורו בריקוד הז'יג העממי של האיים הבריטיים. הוא נכתב במשקלים משולשים או משושים (כגון 3/8, 6/8, 3/4 או 12/8) ומשתמש במקצבים מנוקדים. הוא אחד מארבעת הריקודים הבסיסיים בסוויטה הבארוקית בה הוא משמש כפרק סיום עליז ועירני. צורת הריקוד היא דו חלקית והחלק השני פותח לעיתים קרובות בהיפוך של המוטיב העיקרי מהחלק הראשון.
ממוזער|תבנית ריתמית טיפוסית של ריקוד הג'יג
סברה רווחת כי מקור השם של הריקוד נובע משמו של כינור קטן עממי מימי הביניים בעל אותו שם, אך ככל הנראה הקשר בין הריקוד לכלי מקרי. השימוש ״ג'יג״ ביחס לריקוד באנגליה ובאיים הבריטיים נגזר מהמילה *giguer* בצרפתית, שמשמעותה לקפוץ או להסתובב במחולות.

## קישורים חיצוניים


* Pulver, Jeffrey. “The Ancient Dance-Forms (Second Paper): The Gigue.” *Proceedings of the Musical Association* 40 (1913): 73–94. Web.

* 

קטגוריה:מבנים מוזיקליים
קטגוריה:מחול
קטגוריה:כוריאוגרפיה
קטגוריה:צורות מוזיקליות
קטגוריה:ריקודים משולבים במוזיקה הקלאסית
קוראנט

**קוראנט** (בצרפתית: **Courante**; באיטלקית: **Corrente**; מילולית: ריצה) הוא ריקוד צרפתי, שהיה נפוץ ביותר בחוגי האריסטוקרטיה בזמנו של לואי ה-14. הטמפו של ריקוד זה מהיר, משקלו משולש, והוא מתחיל על פי רוב בקדמה של שמינית (כשהמשקל הוא 3/2) או חלק שש-עשרה (כשהמשקל הוא 3/4). המלחינים הגדולים של המאה ה-17 והמאה ה-18 רובם ככולם כתבו קוראנטים, על פי רוב במסגרת הסוויטה. הקוראנטים הופיעו בגוונים רבים ובתבניות שונות.

## קישורים חיצוניים

* 

קטגוריה:מבנים מוזיקליים
קטגוריה:מחול
קטגוריה:כוריאוגרפיה
קטגוריה:צורות מוזיקליות
קטגוריה:ריקודים משולבים במוזיקה הקלאסית
גרארדוס מרקטור

[שמאל|ממוזער|גרארדוס מרקטור מאת [לואי ואן ביזברוק בפארק פטיט סבלון.]]
**גרארדוס מרקטור** (בהולנדית: **Gerard Mercator**; 5 במרץ 1512 – 2 בדצמבר 1594) גאוגרף פלמי שמצא דרך לתיאור של הגלובוס על פני מפה שטוחה – היטל מרקטור. שמו מרקטור (הסוחר) נגזר מעיסוקו בהכנת מפות לסוחרים שהפליגו באוקיינוס. שמו כנראה היה חרארד קרמר (סוחר) והשם מרקטור הוא הגרסה הלטינית לשם קרמר.

מפת העולם של מרקטור שורטטה ב-1569. המפה מראה את צורת היבשות הנכונה אך מעוותת את שטחיהן, זאת בשונה ממפת פיטרס ששורטטה ב-1973 על ידי ארנו פיטרס ואשר מעוותת את צורת היבשות אך שומרת על ממדיהן האמיתיים.

גדולת המפות שלו היא בכך שהן שומרות על הזוויות והצורות מהשטח למפה. תכונה זו חשובה לימאים – מודדים את האזימוט מהמוצא אל היעד על גבי המפה, ושטים לאורך אזימוט זה עד ליעד (נתיב זה אינו הקצר ביותר).

מרקטור שירטט מספר רב של מפות, בהן מפת ארץ ישראל ב-1537 ומפת פלנדריה ב-1540. הוא גם אימץ את המילה "אטלס" לשם תיאור אוסף של מפות.

## הנצחה

הדום הקרח מרקטור בארץ גרהאם שבאנטארקטיקה נקרא על שמו.

## קישורים חיצוניים

* מפות מרקטור, אוסף המפות ע"ש ערן לאור הספרייה הלאומית
* 
* 

## הערות שוליים

קטגוריה:מדענים שעל שמם כוכב לכת מינורי
קטגוריה:גאוגרפים
קטגוריה:קרטוגרפים
קטגוריה:פלמים
קטגוריה:אישים שהונצחו בשטרות כסף בלגיים
קטגוריה:ילידי 1512
קטגוריה:נפטרים ב-1594
כרכן חלק

**כַּרְכָן חָלָק** (שם מדעי: *Zamenis hohenackeri*) הוא מין של נחש ממשפחת הזעמניים. בישראל מופיע התת-המין *Z. h.* *tauricus* בחרמון בגובה של מעל 1,100 מטר, אך הוא נדיר ומוגדר "בסכנת הכחדה" (EN). ישנן תצפיות בודדות מאזור מג׳דל שמס ונווה אטי״ב.

## טקסונומיה
הכרכן החלק הוצב לעיתים בסוג *[[כרכן|Elaphe]]* תחת השם *Elaphe hohenackeri*, אך כיום מקובל להציבו בסוג *Zamenis*.

ישנם שלושה תת-מינים מוכרים כיום:

* *Z. h. hohenackeri* (א. שטראוך, 1873) - בחלקים המזרחיים של תחום התפוצה
* *Z .h. tauricus* (פ. ורנר, 1898) - דרום-מרכז טורקיה (הרי הטאורוס וקיליקיה), צפון-מערב סוריה, ורכס החרמון בדרום לבנון וצפון ישראל.
* *Z .h.* *lyciensis* (הופמן, מברט, שולץ, הלפנברגר, גצ'מן ובמה 2018) - תת-מין חדש שתואר ב-2018 מדרום-מערב טורקיה

## תיאור
ממוזער|התת-מין החדש מדרום-מערב טורקיה, ''Z. h. lyciensis''
[ממוזער|פרט מ[גאורגיה]]
אורכו של הכרכן החלק מגיע עד תשעים ס"מ, אך כרכנים שנמצאו בחרמון קצרים בהרבה. צבעו של הכרכן הוא אפור, לעיתים עם גוון חום. קשקשים חלקים מעניקים לעור הכרכן גוון מבריק. הגחון שחור מבריק. לאורך גבו כתמי רוחב צרים לא סדורים. על העורף זוג כתמים, שלפעמים מחוברים ביניהם בחלקם הקדמי ויוצרים מעין צורת פרסה.

## אקולוגיה
הכרכן חי באזורים סלעיים בהרים גבוהים. יש לו תנועה מהירה המאפשרת לו להתחבא מפני אויביו בתנועה מהירה אל מתחת אבן או סדק באדמה. הכרכן פעיל ביום וניזון ממכרסמים קטנים ולעיתים גם מזוחלים. נקבת הכרכן החלק מטילה בין 7-3 ביצים בקיץ.

תפוצה עולמית: הקווקז, צפון איראן, טורקיה, לבנון, סוריה ובאופן נדיר בצפון ישראל.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 202-203

## קישורים חיצוניים

## הערות שוליים

קטגוריה:בעלי חיים שתוארו ב-1873
קטגוריה:טקסונים שתוארו בידי אלכסנדר שטראוך
קטגוריה:זעמניים
קטגוריה:בעלי חיים בסכנת היעלמות מארץ ישראל
קטגוריה:החרמון
קטגוריה:ארץ ישראל: נחשים שאינם ארסיים